Kebek

Kebek (Québec e galleg, Quebec e saozneg) a zo ur broviñs, eus reter Kanada, an hini nemeti m’eo ar galleg ar yezh pennañ. Kêr Gebek eo kêr-benn ar broviñs, p'eo Montreal ar veurgêr armerzhel, kalz pobletoc'h. War ribloù aber ar stêr Sant-Laorañs emaint o-daou, kêr Gebek war ar ribl norzh ha Montreal 400 km pelloc'h er c'hornôg war un enezenn vras. A-hed an aber bras emañ an darn vuiañ eus oberezhioù an dud, hag e su ar broviñs a zo tostoc'h d'ar Stadoù-Unanet. An douaroù divent en em astenn betek Kelc'h Arktika n'int ket poblet stank, war-bouez e rannvro Saguenay—Lac-Saint-Jean. Notennoù ha daveoù